
DĖL APLINKOS MINISTRO ĮSAKYMO PROJEKTO 


Vadovaudamasi Lietuvos Respublikos klimato kaitos valdymo finansinių instrumentų įstatymo 10 straipsniu, įgyvendindama Lietuvos Respublikos Vyriausybės 2009 m. lapkričio 4 d. nutarimo Nr. 1443 „Dėl Lietuvos Respublikos Vyriausybės 2009 m. lapkričio 4 d. nutarimo Nr. 1443 „Dėl įgaliojimų suteikimo įgyvendinant Lietuvos Respublikos klimato kaitos valdymo finansinių instrumentų įstatymą“ 1.2 papunktį ir vykdydama Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-02 „Didinti klimato kaitos politikos veiksmingumą“ apraše, patvirtintame Lietuvos Respublikos aplinkos ministro 2022 m. birželio 1 d. įsakymu Nr. D1-160 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02-001-06-04-02 „Didinti klimato kaitos politikos veiksmingumą” aprašo patvirtinimo“, III skyriaus 7 punkte patvirtintą priemonę, Aplinkos ministerija teikia pakartotinai derinti Lietuvos Respublikos aplinkos ministro įsakymo dėl Klimato kaitos programos priemonės „Finansinės paskatos nevyriausybinių organizacijų veikloms ir (ar) veiksmams, formuojant klimato politiką ir informuojant visuomenę apie klimato kaitą tvarkos aprašo“ patvirtinimo projektą.
Projektu siekiama didinti klimato kaitos politikos veiksmingumą, aktyvinti aplinkosauginių nevyriausybinių organizacijų interesų atstovavimo ir informavimo pajėgumus. Siekiama įtraukti visuomenę  formuojant politiką, didinti politikos formuotojų ir sprendimų priėmėjų atskaitingumą, teisėkūros procesų skaidrumą. Projektu siekiama patvirtinti finansinės paskatos nevyriausybinių organizacijų advokacijos gebėjimams stiprinti tvarką. Projekte numatomos sąlygos pareiškėjams, tinkamoms finansuoti išlaidos, projektų teikimo ir įgyvendinimo tvarkos.
Po pirmojo derinimo pakeista Tvarkos aprašo struktūra atsižvelgiant į kitų Klimato kaitos programos priemonių aprašus. Nuspręsta visus reikalavimus ekspertams, kurie sudarys ekspertų vertinimo tarybą, perkelti į atskirą ministro įsakymą. Atsižvelgta į daugelį institucijų pateiktų pastabų. Pastabos, į kurias neatsižvelgta, ir argumentai pateikti derinimo lentelėje.
Priėmus projektą, neigiamų pasekmių nenumatoma.
Priimtas projektas neturės įtakos kriminogeninei situacijai ir korupcijai.
Projektas prisidės prie klimato kaitos politikos veiksmingumo įtraukiant nevyriausybinių organizacijų pajėgumus į teisėkūrą, viešinant klimato kaitos problemas ir sprendimo būdus. Projektų įgyvendinimas padės pasiekti ŠESD kiekio mažinimo transporto, žemės ūkio ir pramonės sektoriuose ir Lietuvos ŠESD mažinimo tikslus.
Projektų įgyvendinimas su valstybės parama skatina valstybės ekonomiką – skatina darbo rinką, sukuriamos papildomos darbo vietos. Pagerinama socialinė aplinka, skatinamas visuomenės įsitraukimas formuojant politiką, politikos formuotojų atskaitingumas ir teisėkūros procesų skaidrumas.
Poveikis administracinei naštai nesikeis, nes parama teikiama kaip ir kitos Klimato kaitos programos priemonės.
Projektas paskelbtas Lietuvos Respublikos Seimo kanceliarijos teisės aktų informacinėje sistemoje (priminio projekto registracijos Nr. 22-10863), kuriose savo pastabas gali pateikti suinteresuotos institucijos ir asmenys. Dėl Projekto su visuomene nesikonsultuota ir konsultuotis neplanuojama.
Pastabas ir pasiūlymus prašome pateikti per 10 darbo dienų nuo projekto paskelbimo TAIS.
Negavus argumentuotų pastabų ir pasiūlymų per nurodytą terminą, bus laikoma, kad projektui pritarta.
Projektą parengė Aplinkos ministerijos Klimato politikos grupė (grupės vadovė – Vilija Augutavičienė, tel. 8 686 17 484, vilija.augutaviciene@am.lt; patarėja – Lina Čeičytė, tel. 8 696 18 175, lina.ceicyte@am.lt).
PRIDEDAMA:
. Projektas, 26 lapai.
. Numatomo teisinio reguliavimo poveikio vertinimo pažyma, 1 lapas.
. Derinimo lentelė, 7 lapai.
. Antikorupcinio vertinimo pažyma, 7 lapai.



Aplinkos viceministras	Danas Augutis


















L. Čeičytė, 8-682 23663, el. p. lina.ceicyte@am.lt












ADRESATŲ SĄRAŠAS

Lietuvos Respublikos teisingumo ministerijai

Lietuvos Respublikos socialinės apsaugos ir darbo ministerijai

Lietuvos Respublikos ekonomikos ir inovacijų ministerijai

Lietuvos Respublikos susisiekimo ministerijai

Lietuvos Respublikos žemės ūkio ministerijai

Lietuvos Respublikos energetikos ministerijai

Lietuvos Respublikos finansų ministerijai

